Hotărârea Curții (Camera a treia) din 19 septembrie 2024 (cerere de decizie preliminară formulată de Svea Hovrätt – Suedia) – Parfümerie Akzente GmbH/KTF Organisation AB
(Cauza C-88/231, Parfümerie Akzente)
[Trimitere preliminară – Comerț electronic – Servicii ale societății informaționale – Directiva 2000/31/CE – Domeniu coordonat – Articolul 2 litera (h) – Promovarea și vânzarea online de produse cosmetice – Excluderea din domeniul coordonat a obligațiilor privind etichetarea aplicabile produselor promovate și vândute de un prestator de servicii ale societății informaționale – Directiva 75/324/CEE – Articolul 8 alineatul (2) – Regulamentul (CE) nr. 1223/2009 – Articolul 19 alineatul (5) – Posibilitatea statului membru de destinație de a impune utilizarea unei limbi la alegerea sa]
Limba de procedură: suedeza
Instanța de trimitere
Svea Hovrätt
Părțile din procedura principală
Apelantă: Parfümerie Akzente GmbH
Intimată: KTF Organisation AB
Dispozitivul
Articolul 2 litera (h) din Directiva 2000/31/CE a Parlamentului European și a Consiliului din 8 iunie 2000 privind anumite aspecte juridice ale serviciilor societății informaționale, în special ale comerțului electronic, pe piața internă (Directiva privind comerțul electronic)
trebuie interpretat în sensul că
noțiunea de „domeniu coordonat” nu include cerințele referitoare la etichetarea unor produse promovate și vândute pe site-ul internet al unui furnizor de servicii ale societății informaționale, care sunt impuse de statul membru pe teritoriul căruia se află consumatorii vizați de aceste măsuri de comercializare online.
____________
1     JO C 155, 2.5.2023.